


precum 'Tronos al Patriarhiei, Psalţii 
Banatului, condus de păr. Laurenţiu 
Iacob sau Sf. loan Damaschin, care 
au susţinut concerte de muzică psalti- 
că şi colinde. 


Dar lucrarea nu s-a oprit aici. Înain- 
te de a intra în aspectul social, vă 
rugăm să ne vorbiți despre latura 
„Excursii şi tabere”. 


Aici ne ajuta cu câteva date colabora- 
toarea noastră dragă, Albinuţa. 


(vorbeşte Albinuţa) Taberele au înce- 
put să se organizeze în anul 2007 şi 
au fost o activitate constantă până în 
perioada pandemiei. Am mers atât în 
vacanţele de vară, cât şi de iarnă, iar 
copiii au avut vârste între 6 şi 14 ani. 
Au participat atât copii care vin la 
Bisericuţă, cât şi copii din familiile 
defavorizate, pe care le avem în aten- 
ție sau chiar de la casele de copii. La 
început am avut mai mulţi voluntari, 
în special profesori de la Biserică, dar 
apoi, în cea mai mare parte a perioa- 
dei organizatori am fost eu şi (acum) 


părintele Ioan Topac. Nu cred că au 
fost tabere cu mai puţin de 40 de co- 
pii, ba chiar într-un an am avut 70 de 
Copii! 


Unde i-ați dus pe copii? 


Ne-am dorit să mergem la munte, 
pentru că majoritatea copiilor din 
Arad nu au bunici la ţară. Programul 
era diversificat: rugăciune, jocuri, 
activități educative, drumeţii, spor- 
turi, întâlniri cu preoţi, seară de fil- 
me. Mâncarea o găteau surori volun- 
tare de la Biserică (aici să o amintim 
și pe sora Salomeea, Dumnezeu să o 
lerte!). 


Mai trebuie să amintesc faptul că 
mulți ani am ajutat persoane și gru- 
puri să ajungă la mormântul Părinte- 
lui Arsenie de la Prislop, colaborând 
cu firme de transport. 


Soră Gheorghia, să atingem şi una 
dintre activitățile importante ale 
asociației, şi anume cea socială. Ce 
categorii sau ce situații aveţi în vede- 
re? 


În primul rând avem cazuri de urgen- 
ţă: familii cu probleme deosebite, 
boli, necazuri, situaţii grele. Aceste 
cazuri implică ajutor financiar mai 
important. Apoi sunt cazurile perma- 
nente, de familii cu probleme financi- 
are, bătrâni singuri, copii orfani, bol- 
navi fără venituri, pe care îi ajutăm 
săptămânal cu hrană şi altele. De ase- 
menea, de Paşti şi de Crăciun avem 
acţiuni de mai mari dimensiuni, res- 
pectiv ajutorarea mai consistentă a 
aproximativ 10 familii. Tot în cadrul 
sărbătorilor, să menţionăm şi Seara 
Sfântului Nicolae, când peste 250 de 
copii sub 14 ani primesc daruri. Sur- 
sele asociaţiei sunt procentul de 2% 
din venit, dar mai ales sponsorii per- 
manenţi şi ocazionali. De asemenea 
în câteva locuri din oraş am amplasat 
urna „Dăruind vei dobândi”. 


Vă mulţumim şi vă dorim să vă pli- 
niți lucrarea şi în aceste vremuri de 
pandemie, găsind poate şi alte nişe 
de activitate! 








+ Săptămâna trecută au fost mai 
multe evenimente: botezul celui 
de-al 4-lea copil al pr. Bogdan şi 
pre. Emanuela, micuța lustina. 
Apoi nunta de aur (50 de ani de 
căsnicie) a fraţilor Gheorghe şi 
Silvia, părinţii surorii noastre, 
Adina Pîrvu. Și să nu uităm în 
rugăciuni pe Simion (tatăl Cori- 
nei dr.), la 40 de zile de la adormi- 
re. 





Arhimandritul Efrem Vatopedinul 

«+ Icoane din suflete de copii. Aşa s-a 
intitulat proiectul organizat în 18-19 
septembrie, de Arhiepiscopia Aradului 
şi găzduit în curtea Bisericuţei. Câţiva 
zeci de copii din mai multe parohii ară- 
dene au fost învăţaţi de fraţii noştri Alin 
și Karla Pater, cum să picteze icoane pe 
sticlă.(sursa: arhiepiscopiaaradului.ro) 


+ Claude Delangle, cel mai căutat 
profesor de saxofon din lume, a 
fost hirotonit preot duminică, pe 
seama parohiei ortodoxe francofone din 
Louveciennes a Mitropoliei Ortodoxe 
Române a Europei Occidentale şi Meri- 
dionale. Muzicianul, convertit la Orto- 
doxie împreună cu soţia, în 1984, slujea 
deja din 2005 ca diacon, la Parohia Lou- 
veciennes din Franţa, păstorită de Pro- 
toiereul Marc-Antoine Costa de Beaure- 
gard. (sursa: basilica.ro) 





Arhim. Efrem Vatopedinul - Gheronda Iosif Vatopedinul. Un surâs în 
veşnicie 


Nu este o carte, ci este duh şi este viaţă. E parcursul unui om care la 15 ani L-a văzut 
pe Hristos viu, L-a urmat pe calea pătimirii, a fost defăimat, prigonit, a murit şi a 
surâs după moarte, adeverind Invierea. Iar ucenicul lui a văzut şi a mărturisit, aşter- 
nându-i viaţa în scris, atât cât este cu putinţă cuvintelor a o cuprinde. Cartea cuprin- 
de şi o bogată colecţie de fotografii din arhiva Sfintei Mari Mănăstiri Vatoped şi apa- 


Aşteptăm întrebările, sugestiile şi eventualele colaborări pe adresa revista.maximina(0o gmail.com sau la tel. 0734.194.372. 
Mulţumim tuturor pentru rugăciuni şi ajutor financiar. 








Numărul 36 (LV) 





Cuvânt al Părintelui 


Maxihiina 


Foaie ortodoxă pentru suflet 


Constantin Sârbu mărturisitorul 


D.. unul dintre ucenici, acela pe 


care-l iubea lisus, stătea la masă 
culcat pe pieptul Lui. Câte poeme 
minunate, câte tablouri sfinte, câte 
predici ziditoare s-au înălţat spre 
cer și au umezit ochii a mii şi mii de 
oameni, pornind de la acest dumne- 
zeiesc moment! 


Binecuvântat să fie Domnul, Care, 
dacă a îngăduit, pentru împlinirea 
Scripturilor, să fie un fiu al pierzării 
(loan 17, 12), din pricina căruia ini- 
ma lui lisus să se întristeze și Duhul 
Lui să se tulbure, tot El a făcut să 
aibă, de cealaltă parte, un fiu al 
iubirii, prin alipirea căruia ini- 
ma Lui sfântă să se mângâie şi 
Duhul Lui să se învioreze. 


Binecuvântat să fie Domnul, căci 
dacă Săptămâna Patimilor a desco- 
perit un fiu al urii, tot ea ne-a des- 





d 

coperit un atât de fericit fiu al dra- 
gostei, de la care ne-au rămas cele 
mai dulci şi mai fierbinţi che- 
mări ale dragostei lui Dumne- 
zeu. 


Cu cât ura unora este în stare de 
fărădelegi mai mari, cu atât dragos- 


e" 

Il urii mor de două ori, 
fiii dragostei nu mor 


niciodată. 


tea altora va deveni mai fierbinte, 
mai curată, mai alipită de cel nevi- 
novat. 


Fiii urii mor de două ori, fiii dragos- 
tei nu mor niciodată. 


Învăţaţi deci de la Apostolul 
iubirii şi fiţi mai alipiţi de 
Domnul! Lipiţi-vă de Domnul, 
mai ales atunci când se ivesc 
vânzători şi prigonitori mai 
înverşunaţi! Nu vă fie teamă că 
acela care vinde pe Hristos, vă va 
putea da în mâinile tiranilor şi pe 
vol! Şi chiar dacă v-ar da, ce mai 
înseamnă viaţa pentru voi fără 
Domnul (Filip 1, 21)? Pentru mine a 
trăi este Hristos, spune Sfântul 
Apostol Pavel. Atunci a muri este un 
câştig. Ce să mai fac cu o liber- 
tate fără Hristos? Ce să mai fac 
cu o Evanghelie fără El? Atunci a 
merge la pătimire cu lisus este un 








har! Viaţa fără Hristos nu mai valo- 
rează nimic, dar moartea şi pătimi- 
rea cu El valorează cât veşnicia! 


Fericiţi veţi fi când aceste gânduri 
vor birui în voi jJosnica teamă pentru 
trupul netrebnic! Și fericiţi veţi fi 
dacă veţi birui în voi frica de a pierde 
bunurile netrebnice, slava şi viaţa 


pierzând pe Hristos! 


O, Preadulcele meu Mântuitor şi 
Domn lisus Hristos, bucuria sufletu- 
lui meu, mângâierea şi odihna inimii 
mele, dragostea și fericirea duhului 
și vieţii din mine, fii binecuvântat în 
veci de veci! Pe pieptul Tău cel plin 
de dragoste am aflat odihna tuturor 


am aflat fericirea vieţii mele, lumina 
veşniciei mele, răsplata tuturor sufe- 
rinţelor mele! Pe pieptul Tău cel dul- 
ce doresc să rămân alipit şi ascultă- 
tor şi nimic pe lume să nu mă mai 
poată smulge de acolo, nici binele, 
nici răul, nici clipa, nici veşnicia! 


netrebnică ce ar putea să vă rămână,  zbuciumărilor mele. Pe pieptul Tău 








ee 





Eu, Ioan, fratele vostru şi împreună cu voi părtaş la su- 
ferinţa şi la împărăția și la răbdarea lui lisus, fost-am 


în insula ce se cheamă Patmos, pentru cuvântul lui 
Dumnezeu şi pentru mărturia lui lisus. Fost-am în duh 
în zi de duminică şi am auzit în urma mea, glas de mare 
trâmbiţă, care zicea: ceea ce vezi scrie în carte şi trimi- 
te celor șapte Biserici. (Apocalipsa 1, 9-11) 


Popas în PATMOS 


Amintiri ale Sf. Porfirie Kavsokalivitul 


Am mers odată în pelerinaj la Sfântul Ioan Teologul, 
în Patmos. Era dimineaţă. Am simţit cum mă co- 
pleşeşte harul Sfântului Ioan (...). Era multă lume în 
peştera Apocalipsei. Mi-a fost teamă să nu-mi trădez 
simţirile. Dacă m-aş fi manifestat, aş fi fost conside- 
rat nebun. M-am abținut. Nu e bine ca şi ceilalţi să 
vadă trăirile legăturii noastre tainice cu Dumnezeu. 


Am intrat iarăși în bisericuţă, am pus în cădelniţă 
câţiva cărbuni, i-am aprins, am pus tămâie, am tă- 
mâiat și atunci inima mea s-a deschis. Atunci a venit 
o strălucire, m-am îndumnezeit, mi-am înălțat mâi- 
nile și am început să plâng. Imi curgeau încontinuu 
lacrimi din ochi. La un moment dat am căzut jos. 
După cum mi-au spus cei care mă însoțeau, am stat 
jos douăzeci de minute. Această minune care mi s-a 
întâmplat la Patmos este o mare taină. Are o mare 
însemnătate. Am văzut întâmplările Apocalipsei. 
L-am văzut pe Sfântul Ioan Teologul, pe ucenicul lui, 
Prohor, am trăit evenimentele dumnezeieştii Apoca- 
lipse, întocmai aşa cum s-au petrecut. Am auzit gla- 
sul lui Hristos din deschizătura stâncii... Acestea să 
nu le spuneţi nimănui. Doamne, lisuse Hristoase! 
Dumnezeu să mă miluiască... 





„Bucură-te, c-ai trăit crucea la cea mai dăruită amă- 
răciune; 


Bucură-te, că ai aflat durerii faţa ei de rugăciune; 


Bucură-te, că ţi-ai dorit şi prin inima ta sulița să 
spargă; 


Bucură-te, că ai fost martor neumbrit la răstignirea 
întreagă; 


Bucură-te, că te-ai plinit din milostivirea pogoră- 
mântului; 


Bucură-te, c-ai agonisit sfânta isihie a mormântului; 


Bucură-te, că Domnul a coborât soare adânc de mie- 
zul nopții; 


Bucură-te, că Domnul trecu ca o primăvară prin 
țara morții; 


Bucură-te, Avvă însoțitor la toate treptele încercării; 


Bucură-te, Sfinte Ioane Bogoslovul, Părinte al Bine- 
cuvântării!” 


Părintele Daniil Sandu Tudor 

leRomonan ARseure Boca 


"Dumnezeu vine oriunde este chemat, 


şi-L cheama iubirea” 
Pr. Arsenie Baca 





INTERVIUL SĂPTĂMÂNII 


DUPĂ ROADELE LOR 


ÎI VEŢI CUNOAȘTE 


Pentru că pe parcursul anului am prezentat o parte din lucrările care se fac în obştea noastră, prin diferite 
asociaţii, era vremea să aflăm mai multe despre veterana între organizaţiile sociale înfiinţate la noi: Aso- 
ciaţia leromonah Arsenie Boca. Și poate pentru că mulţi nu știu câte s-au realizat pe parcursul ani- 
lor, ne-am gândit să le aflăm sau rememorăm într-un interviu cu preşedinta asociaţiei. Dar lucrurile nu 
s-au legat decât când le-a venit timpul, după cum a remarcat sora noastră Gheorghia. lar timpul a în- 
semnat pre-ziua aniversării nașterii ocrotitorului lor și al nostru, al tuturor. 


Ni se pare că Asociația leromonah 
Arsenie Boca s-a născut de când 
lumea...  Bisericuţei. Când mai 
exact? 


A fost înfiinţată în iulie 2007 şi sco- 
pul ei iniţial a fost unul generos, dar 
oarecum vag (educativ, cultural, 
social, etc). Activităţile şi direcţiile 
s-au conturat mai bine pe parcursul 
anilor. 


Care a fost prima realizare a Asoci- 
ației? 


Librăria Logos, deschisă în anul 
2008, în plin centrul orașului, pe 
str. Horea, nr. 2 şi care iată vinde 
cărți duhovniceşti şi nu numai, de 13 
ani. 


Nu intrăm în detalii legate de acti- 
vitatea ei, întrucât ne dorim ca în- 
tr-unul din numerele viitoare să 
realizăm un interviu chiar cu 
librârii de la Logos... Aşadar ce a 
urmat după aceasta? 


Ne-am dorit de la început un spaţiu 
mai mare, în care să putem organiza 
diferite activităţi educative, cultura- 
le. Astfel că am făcut demersuri la 
Primărie şi în anul 2009 am primit 
prin licitaţie spaţiul fostei școli de pe 
str. Spartacus, de care ne-am folosit 
timp de 10 ani. 


Aici s-au întâmplat mai multe lu- 
cruri frumoase, o bună parte dintre 
noi O ştim. Vă rugăm să ne enume- 
rați câteva dintre ele. 


S-a început cu un club al copiilor 
— sâmbăta, unde cei mici participau 
la activități de desen, sport, etc., 
susținute de voluntari. Apoi ne-am 
dat seama că spaţiul are mult mai 
multe posibilități. Am găsit oameni 
care să ne sprijine şi am amenajat o 


sală pentru after-school care a 
funcţionat aproximativ 6 ani. 


Cine a beneficiat de acest program? 


Copiii noştri de la Bisericuţă, dar şi 
câţiva din alte familii cu probleme 
financiare. Trebuie să menţionez că 
nu am cerut bani părinţilor pentru 
after-school, totul fiind plătit din 
fondurile Asociaţiei şi sponsorizările 
unor oameni minunaţi. Vorbesc aici 
de voluntarii care se ocupau de co- 
pii, de profesorii care asigurau me- 
ditaţii gratuite, dar şi de mesele de 
prânz asigurate prin bunăvoința 
unor sponsori. 


Să ne referim acum la una din cele 
mai constante activități desfăşurate 
în clădirea de pe str. Spartacus: 
catehezele sau şcoala marţială 
(căci se desfăşura în principal în 
zilele de marți ale săptămânii). 


Ne-am dorit o sală mare pentru as- 
tfel de activităţi şi cu ajutorul unor 
fraţi am reuşit să o amenajăm pe cea 
care exista acolo. Am primit prin 
donaţie bănci de clasă şi astfel au 
început cursurile la care am putut 
participa mulţi dintre noi (capaci- 
tatea sălii fiind de peste 100 de lo- 
curi). Catehezele au fost ţinute de 
cei doi părinţi ai noştri: părintele 
Ștefan şi părintele Lucian. De-a lun- 
gul timpului, în aceeași sală am au- 
zit cuvinte de folos și de la alţi 
invitați: părinţi cunoscuţi precum 
Nicolae Saharov de la Essex, Ghela- 
sie "Ţepeş de la Sighişoara, Nicolae 
Tănase de la Valea Plopului, maica 
Magdalena de la Essex; mărturisito- 
rii Vasile Boroneanţ şi Daniel Ro- 
man; Constantin Ciomâzgă, Iulian 
Capsali şi alţii. 


S-au realizat şi câteva activităţi în 
cadrul programului „Alege viaţa”, 


apoi au fost cursuri de muzică psal- 
tică predate de părintele diacon La- 
urenţiu Iacob. Intr-o altă sală s-a 
făcut un atelier de croitorie, maşini- 
le de cusut fiind primite prin dona- 
ție. 


De la obştea Bisericuţei la cetate... 
Oraşul a beneficiat de multe confe- 
rinţe şi spectacole organizate de 
asociație. Vă rugăm să ne menţio- 
nați câteva. 


Așa este. Ne-am dorit să oferim ară- 
denilor întâlniri duhovnicești şi cul- 
turale de calitate. Perioada de desfă- 
șurare anuală a fost aleasă între 29 
septembrie şi 28 noiembrie, ca să 
marcăm cele două date (naşterea şi 
adormirea) din viaţa Părintelui Ar- 
senie. La o parte dintre ele am bene- 
ficiat de sprijinul altor asociaţii 
(precum Brâncoveanu) sau al Consi- 
liului Judeţean şi cultural. Locurile 
de desfăşurare au fost: Teatrul, sala 
Filarmonicii, sala Ferdinand de la 
Primărie şi chiar sălile festive ale 
unor licee. 


Știm că pe parcursul a 10 ani au 
fost invitați mulţi părinți şi oameni 
de valoare. Vă rugăm să ne spuneți 
câteva nume. 


Părintele Filotheos Faros, păr. Zaha- 
ria Zaharou, păr. Damaschin Grigo- 
riatul, păr. Savatie Baştovoi, păr. 
Nicolae Tănase, păr. Vasile Mihoc, 
păr. Dionisie Ignat, părinţii lustin şi 
Pantelimon de la Oașa, maica Mari- 
na de la Bic, Ilie Tudor, Virgiliu 
Gheorghe, Constantin Ciomâzgă, dr. 
Pavel Chirilă, Bogdan Juncu. 


Aţi atins şi coarda muzicală a sufle- 
tului... 


Da, ne-am bucurat să răspundă invi- 
tației noastre grupuri psaltice 


Calendarul mărturisitorilor 


lerom. ADRIAN FĂGEȚEANU 


(+27 septembrie 2011) 





DUHOVNICUL 
cel vajnic 





ce Trebuie să fim uniţi întotdeauna, şi mai ales în 


faţa primejdiei. 


scotea de lângă Hotin la ori- 
gine, din familie de preoți, părintele 
Adrian a trăit aproape un veac. Dar 
ce veac... A făcut studiile liceale şi 
Facultatea de Drept la Cernăuţi, pe 
vremea când aceasta era un centru 
universitar de elită. După ce este 
rănit grav în luptele de la Stalin- 
grad din 1943, hotărăşte să îşi 
schimbe viaţa, dăruind-o cu totul lui 
Hristos. La Putna va fi tuns monah. 
Apoi face Teologia la Cernăuţi 
(mutată la Suceava după ocuparea 
Bucovinei de către bolşevici) şi înce- 
pe Filosofia la Bucureşti, unde îl 
cunoaşte pe Părintele Daniil Sandu 
Tudor şi Mişcarea Rugul Aprins, de 
care se apropie. Vor urma ani de 
prigoană şi apoi de puşcărie (în to- 
tal 12), la Canal, Jilava, Aiud, etc. 
Apoi i se dă voie să slujească prin 
diferite parohii, ca în final să i se 
îngăduie aşezarea la mănăstirea 
Antim. Spre sfârşitul vieţii se va 
pustnici la schitul Locurele, de lângă 
Lainici. 


Reproducem aici câteva cuvinte din 
mărturia lui Marcel Petrişor, un 
om care a suferit şi el ani mulţi în 
temnițele comuniste şi care l-a cu- 
noscut bine despre Părintele Adrian 
Făgeţeanu, atât în închisoare, cât şi 
după aceea. 


XXX 


L-am cunoscut fiind în aceleaşi îm- 
prejurări şi locuri cu el, în partea din 
urmă, înainte de a ne elibera din 
Aiud... Părintele Făgeaţeanu în peri- 
oada când era în puşcărie, vai de 
mine, ce om era, era intransigent! Ca 
în definiţia Ortodoxiei... o spunea el: 
Ortodoxia este legea asta a 
noastră, a Bisericii care pre- 
tinde cea mai mare austeritate, 


deci neîngăduință cu sinele, 
lupta cu sinele, dar şi cea mai 
mare îngăduință cu aproapele. 
Dincolo de asta, era o foarte mare 
putere de iubire! 


Spunea, într-adevăr, că cea mai ma- 
re virtute creştină este smerenia... 
Spunea așa: ştiţi câte am păţit... Am 
păţit foarte multe din pricină că am 
vrut să fac eu singur 0 serie de lu- 
cruri şi pe urmă mi-am dat seama 
că nu se pot face lucrurile de unul 
singur, fără ajutorul lui Dumnezeu. 
Și în dosul pojghiţei ăsteia de riguro- 
zitate — că poate la spovedanie aţi 
văzut că era foarte aspru, cu unii a 
fost foarte aspru, cu alţii mai puţin — 
dar în dosul austerităţii, asprimii 
ăsteia, se ascundea un om cu o ne- 
maipomenită putere de iubire. 


Avea putere de atracţie foarte mare. 
Dar după ce te atrăgea, te și 
„scărmăna”, ca să zic aşa, nu se lăsa 
până nu te răscolea în toate cotloa- 
nele. Biserica, şi în general creştinis- 
mul, nu se sprijină pe teze de licenţă 
sau pe doctorate... Adică te descosea 
să vadă ce gânduri ai avut, de ce ai 
făcut ceea ce ai făcut, ce ceri, ce vrei 
să ţi se dea şi dacă asta are câte o 
motivare. 


Spunea că trebuie să fim uniţi întot- 
deauna, şi mai ales în faţa primejdiei 
— de aia dădea şi citatul cu dacii ca- 
re, dacă ar fi fost uniţi, ar fi înspăi- 
mântat toată lumea cu puterea lor. 
Când îl întrebam: de ce nu sunt oa- 
menii uniţi? Păi nu sunt uniți din 
cauza mândriei, a orgoliului că fie- 
care vrea să fie ceva mai mult ca 
ălălalt. Una dintre temele centrale 
ale predicii părintelui era unitatea, 
apelul la unitate. Şi ne arăta că şi 
între Apostoli, deşi Mântuitorul a 
stat trei ani şi jumătate cu ei, erau 






certuri pe întâietăţi, care să fie pri- 
mul, care să stea de-a dreapta și de-a 
stânga Sa. Ei, unde este dorinţa 
de a sluji celorlalţi, ca şi temei 
al unității? 


O a doua temă a sa era: „Rugaţi-vă 
să scoată Dumnezeu lucrători la se- 
cerișul Lui”, referindu-se și la mâh- 
nirea Mântuitorului: „mi-e milă de 
popor că nu au păstori“, deci şi voi 
rugaţi-vă şi pe toţi din biserică ne 
îndemna să ne rugăm, să scoată 
Dumnezeu la seceriş oameni buni, 
jertfitori, care să slujească Biserica. 


Și iarăşi combătând dezbinarea, ca 
păcat fundamental al românilor, ca- 
re are la bază orgoliul, mândria, ne 
îndemna să ne rugăm mai mult unii 
pentru alţii. Lipsa exerciţiului acesta 
al rugăciunii a unuia pentru altul, a 
unuia pentru toţi, să ştiţi că este şi 
asta o cauză a dezbinării dintre noi. 
Când te rogi pentru altul, când 
îţi pui din timpul tău, din viaţa 
ta pentru altul, Dumnezeu îţi 
umple altfel viaţa, de fapt îţi dă ca 
s-o dai mai departe, s-o prelungeşti, 
și nu se poate să nu aibă rod rugăciu- 
nea pentru altul, pentru mântuirea 
lui. 


Altă temă din predicile Părintelui 
Adrian era apelul la pocăință, pocă- 
ința ca stare şi lucrare neîncetată de 
ascultare de Dumnezeu şi de dovedi- 
re a iubirii față de Dumnezeu și faţă 
de semeni. O pocăință fără roadele 
iubirii e egală cu zero, e o iluzie, e o 
închipuire, o fantasmă. Deci ne în- 
demna de asemenea să punem înce- 
putul bun de fiecare dată în spoveda- 
nie şi să dovedim apoi prin celelalte 
fapte bune că aducem roade vredni- 
ce de pocăință. 








Sfânta Cuvioasă ANA din KAȘŞIN, 


(t2 octombrie 1368) 


ajutătoarea femeilor care nu pot 
să treacă peste pierderea 
soțului sau a copilului 


Femeie slabă, dar cu un caracter puternic, Sf. Ana a dus crucea multor necazuri în 
viaţa ei şi a fost uitată pe nedrept multă vreme după adormire. Minunile săvârşite 
de ea şi grabnicul ajutor pe care îl dă celor care trec prin pierderi şi necazuri 
mari, așa cum însăşi Sfânta a trecut în viaţă fiind, să o pună şi în inimile noastre, 


acum în aceaastă perioadă tulbure şi plină de încercări! 


(C ioaza Ana din Kaşin a fost o 
prințesă rusă din dinastia Rurik și s- 
a născut în jurul anului 1280. De 
mică a primit o educaţie creştină, 
dascălul său fiind însuşi episcopul 
Rostovului, Ignatie. În 1294, s-a că- 
sătorit cu principele Mihail de Tver 
(canonizat şi el, pomenit pe 22 no- 
iembrie) şi a dobândit patru fii şi o 
fiică. 


Multe nenorociri s-au întâmplat în 
Tver în anii în care Mihail a fost la 
putere: ciumă, secete, incendii; însă 
cea mai mare nenorocire a fost asu- 
prirea pornită de tătari asupra ruşi- 
lor şi altor popoare. De asemenea 
multe nenorociri s-au abătut şi asu- 
pra familiei Anei. În 1295 un incen- 
diu puternic a distrus Tverul. La 
scurt timp după aceea, fiica întâi 
născută a Anei și a lui Mihail, Feo- 
dora, s-a îmbolnăvit grav şi a mu- 
rit. In 1296, un alt incendiu le-a dis- 
trus palatul, iar prinţul şi prinţesa 
abia au fost salvaţi. În 1317, a înce- 
put un război între soţul ei şi prințul 
Iuri de Moscova. 


În 1318, prinţul Mihail a fost chemat 
în chip viclean de mai marele tătari- 
lor în capitala imperiului său, dar 
hanul fiind un aliat al prinţului Iuri, 
a poruncit ca Mihail să fie torturat 
până la moarte la 22 noiembrie 
1318. Abia în luna iulie a anului ur- 


mător, Ana a auzit despre moartea 
soțului ei. Aflând că rămăşiţele lui 
au fost duse la Moscova, a adus tru- 
pul soţului ei la Tver şi l-a îngropat 
în catedrala Preobrajensky. 


În 1327, tătarii au înăbuşit cea mai 
mare răscoală de până atunci a 
ruşilor şi au distrus Tverul. Ana a 
fugit, iar cei doi fii ai ei, Alexandru și 
Teodor, au fost trimişi la Hoarda de 
Aur, unde au fost ucişi de tătari. 
Principesa s-a retras în Mănăstirea 
Sofia din Tver şi a depus voturile 
monahale, primind numele de Eu- 
frosina. 


În 1365, fiul cel mic al prinţesei, Va- 
sile, singurul ei copil rămas în viaţă, 
a rugat-o pe mama sa să se mute în 
principatul său. El a  constru- 
it Mănăstirea Uspensky în Kaşin, iar 
acolo sfânta a primit schima mare, 
luând numele de Ana. 


A trecut la Domnul la 2 octombrie 
1368 şi a fost îngropată în Mănăsti- 
rea Adormirea Maicii Domnului. 


Numele prinţesei Ana a fost uitat 
multă vreme. În timpul asediului 
asupra Kaşinului din 1611, de că- 
tre trupele lituaniene, Cuvioasa i s-a 
arătat starețului mănăstirii, purtând 
marea schimă monahală, l-a vinde- 
cat de boală şi i-a descoperit că pen- 
tru rugăciunile ei cetatea a scăpat de 


un incendiu mare şi de alte nenoro- 
ciri şi de încercări. Însă i-a spus în- 
durerată: „Oamenii nu ştiu că aici 
este mormântul meu şi nici nu mă 
cunosc, ca să-mi ceară ajutorul. Ei 
nu știu de câte ori am mijlocit la 
Dumnezeu pentru cetatea aceasta, 
ca să scape de năpaste. Vă rog să-mi 
cercetaţi mormântul şi să aprindeţi 
o lumânare în faţa icoanei Mântuito- 
rului şi eu vă voi întări şi vă voi iz- 
băvi de boli.” Atunci monahii au 
căutat să afle trupul ei, care a fost 
găsit nestricat şi a săvârşit mai apoi 
multe minuni. Sinodul Bisericii Ru- 
se, convocat în 1649, a declarat 
moaştele ei vrednice de cinstire. Cu 
toate acestea, doar în 19009, a fost 
recunoscută oficial ca sfântă de către 
Biserica Rusă. Aceasta s-a întâmplat 
după ce Sfânta a făcut zeci de vinde- 
cări, apărând în vis multor oameni, 
ca o monahie înaltă, ca la 50 de ani 
şi cerându-le să meargă la mormân- 
tul ei de la Kaşin pentru a se face 
sănătoşi. Tot atunci, în oraşul 
Groznii din regiunea cazacilor, s-a 
ridicat o mănăstire de maici în cin- 
stea Sfintei Fericite Prinţese Ana 
Kașinskaya, iar în 1910, o biserică 
din Sankt Petersburg, a primit nu- 
mele ei. 


Să avem rugăciunile sale! 


I.G. 






Minuni din zilele noastre 


Scrisoare câtre 





PĂRINTELE ARSENIE 


Aceasta este scrisoarea pe care Roman Codrean, ctitorul mănăstirii Bujoara (ridicată pe 
locul naşterii Părintelui Arsenie Boca), i-a scris-o Părintelui Arsenie la îndemnul pr. Ște- 
fan. El şi soţia sa îşi doreau mult măcar încă un copil. Părintele Ștefan i-a zis să meargă 
de 3 ori la Prislop să se roage şi să atingă scrisoarea de cruce. Un an mai târziu se năştea 
Ana, de ziua Sfântului Maxim. I-au pus numele Ana deoarece tatăl se rugase şi Sfintei Ana 
pentru copil şi şi-a zis că dacă va fi fetiţă este de la Sf. Ana, iar dacă va fi băiat, de la Pă- 
rintele Arsenie. Dar mica Ana are nişte superbi ochi albaştri, ca nimeni din familie. 


„Drag, Părinte, 


Îți scriu aceste rânduri la îndemnul 
părintelui Ştefan, dar nu o fac neapă- 
rat pentru a cere ceva anume, întru- 
cât nu cred că trebuie să vin cu cereri 
exprese, cât din dorinţa de a comuni- 
ca cu Sfinţia ta, din dorinţa de a pune 
pe hârtie întrebări la care nu am răs- 
puns şi deci la care aştept să mi se 
dezvăluie o cale. Realizez că totuşi 
despre cereri este vorba, dar să nu le 
consideri ca fiind o solicitare de tipul 
«Dă-mi acum asta», ci mai degrabă 
de tipul «Dacă se poate şi este în rân- 
duiala dumnezeiască, atunci mijlo- 
ceşte spre luminare sau împlinirea 
lor». O să mă adresez Sfinţiei tale ca 
unui bunic, în adâncul sufletului 
meu am crezut încă de la momentul 
primelor cunoştinţe despre viaţa 
Sfinţiei tale şi despre originea apro- 
piată ca locaţie de cea a străbunicului 
meu, Nuţu, că trebuie să vă fi cunos- 
cut în copilărie și că neapărat amân- 
doi sunteţi acum apropiaţi de Dom- 
nul Dumnezeul nostru, de-a dreapta 
Tatălui Ceresc. Nu mi-aş permite să 
folosesc alt apelativ decât Sfinţia ta, 
întrucât nu ne-am văzut încă, dar mi 
-ar plăcea să-ţi spun Bunule, cum îi 
spuneam bunicului Nuţu. Aşadar îşi 
voi spune Bunule Părinte, ca un joc 
de cuvinte din care Sfinţia ta vei înţe- 
lege ce este mai bine. 


Așadar, Bunule Părinte, cred că de 
acolo de unde eşti mă vezi și cunoşti 
viaţa mea cu cele bune şi cu cele rele 
şi nu voi proceda la înşiruirea păca- 
telor sau bucuriilor mele. Voi începe 
prin a-ţi mulţumi pentru clipele în 
care am simţit ajutorul tău, pentru 
clipele în care am simţit bucuria ne- 


măsurată, clipe care sunt în principal 
legate de Vaţa de Sus şi de Bujoara. 

Bujoara a însemnat şi în- 
seamnă pentru mine un urcuş 
duhovnicesc, chiar dacă uneori 
mai am ezitări şi nu ştiu să urc, 
să stau ori să cobor. Pentru toate 
îţi mulţumesc, sunt convins că m-ai 
ales să particip la această lucrare, 
poate în urma discuţiilor cu Bunu 
Nuţu, sau poate din alt motiv. Ade- 
văr este că aş fi fost mai puţin, nu aş 
fi fost aici, nu aş fi scris acum către 
tine, fără capitolul Bujoara din viaţa 
mea. Şi ca o confirmare, îndemnul 
Părintelui Ștefan de a-ţi scrie a fost 
făcut tot la Bujoara, unde soţia mea 
Hermina l-a aflat din întâmplare, 
după ce îşi propusese de nenumărate 
ori să-l caute. Tot cu gândul la Bujoa- 
ra imi vine în minte și prima întreba- 
re, prima rugăminte fierbinte către 
tine, Bunule părinte. ... Te rog mijlo- 
ceşte la Domnul Dumnezeul nostru 
ca lucrurile să intre în rânduiala bine 
plăcută Lui la Bujoara, ca să se să- 
vârşească un aşezământ bine plăcut 
şi credincioşilor, spre folosul Vieţii. 
Rogu-te, roagă-te pentru aceste lu- 
cruri dacă bine plăcute şi în rânduia- 
la lui Dumnezeu le crezi! 


În timp ce-ţi povesteam, Bunule Pă- 
rinte de trăirile de la Bujoara, mi s-a 
conturat a doua întrebare, ce este cu 
mine, ce este cu noi, eu şi soţia 
mea, de nu reuşim să primim în 
dar de la Dumnezeu un alt su- 
flet de copil pe care să-l creştem 
la casa noastră? Atât ne-a fost 
rânduit oare, ne aşteaptă alte fră- 
mântări care nu ar putea fi trecute cu 
doi copii sau mai mulţi lângă noi? 
Bunule Părinte, ştii bine aceste fră- 


mântări ale noastre, ştii păcatele 
noastre, slăbiciunile noastre, rogu-te, 
roagă-te pentru noi, pentru ca Dom- 
nul Dumnezeul nostru să binecuvân- 
teze căsnicia noastră cu un frate/soră 
pentru minunat darul său și fiica 
noastră, Antonia, dacă bine plăcută 
şi în rânduiala lui Dumnezeu crezi că 
este această dorinţă a noastră. Căci 
ne-a binecuvântat Domnul cu atâtea 
daruri şi atâta bogăţie încât pot a 
creşte lângă noi mai mulţi copii decât 
avem, voioşi şi sănătoşi în dreapta 
credinţă cum îi dorim! 


Vreau să mă opresc, pentru că min- 
tea mea se tulbură de mulţimea gân- 
durilor ce încolţesc gândindu-mă la 
viaţa mea spirituală, dar voi încheia 
cu rugămintea (iarăşi rugăminte) 
Bunule Părinte, rogu-te, roagă-te 
pentru ca soţia mea ce mi-a lăsat-o 
Dumnezeu şi cu care m-am legat în 
Sfânta Taină a Cununiei ... pentru ca 
împreună să înmulţim faptele bune 
şi împreună să dobândim viaţa veş- 
nică în Împărăţia lui Hristos. Și pen- 
tru mine păcătosul ca Domnul să-mi 
ierte mulţimea păcatelor și să mă 
întărească a scăpa din slăbiciunile 
mele, ca voia Sa pe acest pământ să o 
împlinesc. Şi pentru darul nostru, 
Antonia ca să aibă creştere și viață 
frumoasă spre bucuria Domnului 
Dumnezeu! 


DOAMNE AJUTĂ! 
Bucurie şi Dragoste îmi aduc clipele 
în care mă gândesc şi mă apropii de 


tine, Bunule Părinte! 


Roman Codrean, Prislop, Iulie 2018 











DE SUFLET 


Tainică maârturisire 





Văzut-am răsăritul în splendoare, Însă mireasma Ta este de negrăit. 
O dânţuire de văpaie şi culoare 

Și inima-mi s-a bucurat de cerul luminos, 
Dar negândit de mult eşti, 


Doamne, mai frumos. 


Când văl de noapte acoperă pământul 

Și cerul se împodobește cu 
sclipiri, 

Mai dincolo de zarea nepă- 
trunsă zboară gândul 

Că Tu eşti marginea şi plină- 
tatea oricărei doriri. 


Văzut-am apa, cu susurul ei 
lin, 

Rănind trufia pietrei, clădin- 
du-şi loc înmiresmat, 

Și-am zis, privind întinderea 
izvorului senin, 

Că negândit de mult eşti, 
Doamne, mai curat. 


Și am privit pe om — cea mai 
de preț a Ta zidire, 

Cu ochiul nesfârșit de tainice- 
nţelesuri încărcat, 

Chiar şi prin cea mai mică 
părticică dintr-a sa alcătuire 
Mărturisind că ești preaminu- 
nat. 


Am ascultat pădurea toată 
cântec, 

Cu cântec delicat vântul miş- 
când frunzişul său, 

Iar sfinţii Tăi cu îngerii în 
laude se întrec, 

Dar negândit mai dulce e, 
Doamne, glasul Tău. 


Iar sufletu-mi şopteşte, scăl- 
dat de desfătare, 

Că de la munţii cei trufaşi şi 
până la întunecata mare, 

Nu a aflat alt rai mai dulce, 





Iar câmpul, când şi-a deschis mai frumos, 
podoaba, sub bobul cristalin de rouă, Ca preaslăvita faţă a 
Parfumul florilor aproape că m-a amorții, Domnului Hristos. 


In Raiul Tău doar cu miresme minunate 


plouă, PREOTEASA IOANA 





„Sunt cele mai frumoase zile ale anului, pline de culoa- 
re şi de aşteptare, îmbibate de tristeţe, plăcute în paş- 
nica lor blândeţe care seamănă cu pielița boabelor de 
struguri, cu nucile căzute în iarbă, cu chipul prunelor 
prea coapte, cu zborul păsărilor spre Nil. Simţi trecerea 
timpului, fără să-ţi fie teamă de ea. 


Vântul a încetat și o linişte adâncă a cuprins oraşul. 
Toamna are astfel de clipe paşnice, când vântul se 
opreşte dintr-odată, ca o fiară la pândă, iar oamenilor 
li se pare că aud, în depărtări, paşii furişaţi ai zăpezilor 
viitoare.” 


(Vintilă Horia — Dumnezeu S-a născut în exil) 





